钦定古今图书集成/理学汇编/学行典/第209卷 > 曹同德
## 钦定古今图书集成/理学汇编/学行典/第209卷 > 曹同德

按《上虞县志》：“曹同德，字同野，赋性仁孝，事父大化，问
寝视膳，曲尽孝养。偕胞兄元生、嫡侄之参，怡怡聚顺，
一门孝友。尤轻财好义，不欺然诺。时虞邑官塘一带，
兵马蹂践无平土，德捐资修筑，铺石填砌，计数千丈
许，悉成坦道，往来顺利。时岁歉，设糜赈饥，远近窭民
全活无数。父子兄弟叔侄凡四举乡饮大宾。邑令高”
之蕙表其闾曰“世德宾兴。”子章，孙咸吉，俱庠生，有文
行。